Pyhän Nikolaoksen kirkko (Joensuu)

Pyhän Nikolaoksen kirkko on Joensuun ortodoksisen seurakunnan pääkirkko. Se on valmistunut 1887. Kirkko sijaitsee Joensuun keskustassa Kirkkokadun (entisen Nikolainkadun) pohjoispäässä. Kirkkoa ympäröi Ristinpuisto.

Kirkkoa voidaan pitää 1800-luvun ortodoksisen puukirkkoarkkitehtuurin merkkiteoksena koristeineen ja yksityiskohtineen. G. I. Karpovin suunnitteleman kirkon arvokkain osa lienee ikonostaasi, joka on maalattu Aleksanteri Nevskin lavrassa Pietarissa.

Kirkon kuusi kelloa ovat alkuperäiset. Ne on valettu Pietarissa. Kirkon 120-vuotisjuhlaa vietettiin 22.–23. syyskuuta 2007.

Lähteet

Aiheesta muualla 

Pyhän Nikolaoksen 360-kuvat ja 3D-malli.

Joensuun kirkkorakennukset
Suomen puukirkot
Suomen ortodoksiset kirkkorakennukset
Suomen 1880-luvulla rakennetut kirkot
Pohjois-Karjalan kirkkorakennukset